عطاء اللہ حنیف بھوجیانی

مولانا محمد عطاء اللہ حنیف بھوجیانی یا عطاء اللہ حنیف بھوجیانی یا مولانا عطاء اللہ حنیف محدث بھوجیانی یا  محمد عطاء اللہ حنیف بھوجیانی (ولادت:1910ء - وفات: 3 اکتوبر 1987ء) ممتاز علمائے اہل حدیث تھے۔ مولانا عطاء اللہ ایک عالم دین، محدث، محقق، ادیب، مورخ، مدرس اور منصف تھے۔

مولانا عطاء اللہ حنیف شیخ الاسلام ابن تیمیہ، حافظ ابن قیم، حافظ ابن حجر اور شاہ والی اللہ دہلوی کی تصانیف کے شیدئی اور دلدادہ تھے اور ایمہ کرام کی تصانیف کا مطالعہ کیا  کرتے تھے۔

ابتدائی زندگی اور تعلیم 
مولانا عطاء اللہ 1910ء  ضلع امرتسر کی تحصیل ترنتارن کے قصبے بھوجیان میں پیدا ہوئے۔ تعلیم کا آغاز قرآن مجید سے ہوا جو آپ نے مولوی عبد الکریم بھوجیانی سے پڑھا۔ تکمیل تعلیم کے بعد آپ گوجرانوالہ چلے گئے اور وہاں پر آپ نے درس و تدریس کا سلسلہ شروع کیا۔ کچھ وقت بعد آپ گوجرانوالہ سے ریاست فریدکوٹ کے قصبے کپورتھلہ گئے اور وہاں پر آپ نے تین سال تک تدریسی خدمات انجام دیا۔

تصانیف 
مولانا عطاء اللہ حنیف نے درس کے ساتھ ساتھ تصنیف و تالیف کا سلسلہ بھی جاری رکھا۔ آپ کی تصانیف عربی اور اردو میں ہیں۔

 حواشی، تخریج و تنقیح و تعلیق تفسیر احسن التفسیر
 حواشی الفوز الکبیر (عربی)
 حواشی اصول تفسیر ابن تیمیہ
 التعلیقات السلفیہ 
 رہنماے  حجاج
 پیارے رسول کی پیاری دعائیں

مشہور تصانیف کا مختصر تعارف 
مولانا عطاء اللہ حنیف بھوجیانی کی مشہور تصانیف کا مختصر تعارف درج ذیل ہے۔

التعلیقات السلفیہ 
یہ کتاب صحاح ستہ کے رکن امام ابو عبد الرحمان احمد بن شعيب النسائی کی سنن نسائی کی شرح بزبان عربی ہے۔ یہ کتاب پہلی مرتبہ 1956ء میں شائع ہوئی۔

رہنماے  حجاج 
اس کتاب میں حج کے تمام مسائل اور اس کی اقسام، مناسک حج اور دوران حج پڑھی جانے والی دعائیں اور حرمین شریفین کے تاریخی مقامات پر مختصر روشنی ڈالی ہے۔ یہ کتاب پہلی مرتبہ 1955ء میں شائع ہوئی۔

پیارے رسول کی پیاری دعائیں 
یہ کتاب دعائے ماثوره کی مجموعہ پر مشتمل ہے۔ اس کی مقبولیت کا اندازہ اس سے ہو سکتا ہے کہ 2000ء تک تقریباً 1.5 لاکھ تعداد  شائع ہو چکی ہے۔

وفات 
مولانا عطاء اللہ پر 1983ء میں فالج کا حملہ ہوا۔ تاہم مطالعہ آخر تک جاری رہا۔ آپ کا انتقال 3 اکتوبر 1987ء مطابق 1408ھ کو پاکستان کے شہر لاہور میں ہوا۔

حوالہ جات